श्रीमेहर र कालिपुल भिड्ने
बागलुङ जेसिजद्वारा आयोजित अर्ना जेसिज कप फुटबल प्रतियोगिताको सेमिफाइनल समीकरण पूरा भएको छ ।बागलुङ बजारस्थित बाङ्गेचउर मैदानमा बिहीबार श्रीमेहर गण र कालिपुल युवा तथा वीर गोर्खाली र चिल्ड्रेन लाइफ युवा क्लबले सेमिफाइनल खेल्नेछन् ।
बागलुङ — बागलुङ जेसिजद्वारा आयोजित अर्ना जेसिज कप फुटबल प्रतियोगिताको सेमिफाइनल समीकरण पूरा भएको छ ।बागलुङ बजारस्थित बाङ्गेचउर मैदानमा बिहीबार श्रीमेहर गण र कालिपुल युवा तथा वीर गोर्खाली र चिल्ड्रेन लाइफ युवा क्लबले सेमिफाइनल खेल्नेछन् ।बुधबार चिल्ड्रेन लाइफले नवउत्साही युवा क्लबलाई ६–० ले हरायो । चिल्ड्रेनका विदेशी खेलाडी जोन ग्लोरी एक्लैले ४ गोल गरे । मोहन थापा र दीपेश मल्लले १–१ गोल गरेका थिए । वीर गोर्खालीले गुठी युवा क्लबलाई ३–० ले हराएको हो । गोर्खालीका एलिस थापाले दुई र अञ्जन चौधरीले एक गोल गरे । यसअघि श्रीमेहर गणले भीमा पोखरा खेलकुद विकास समितिलाई ३–२ ले हराएर अन्तिम चारको यात्रा तय गरेको थियो । कालिपुल युनाइटेडले बागलुङ सुधार केन्द्रमाथि २–० को जित पाएको थियो । विजेताले १ लाख र उपविजेताले ७५ हजार रुपैयाँ पुरस्कार पाउने जेसिजका अध्यक्ष सौरभ श्रेष्ठले बताए ।